
പാഠ പദ്ധതി
ആമുഖം
ശരീരത്തിന്റെ വിവിധ ഭാഗങ്ങൾ ആംഗ്യങ്ങളിൽ ഉപയോഗിക്കുന്ന, കുട്ടികൾക്ക് അറിയാവുന്ന ഒന്നോ രണ്ടോ പാട്ടുകൾ പാടുക. ഉദാഹരണം: ‘ഉയർത്തിടും ഞാൻ കൈകളെ,’ ‘രണ്ടു കുഞ്ഞിക്കണ്ണുകൾ,’ അല്ലെങ്കിൽ നിങ്ങൾക്ക് അറിയാവുന്ന മറ്റു പാട്ടുകൾ.
പാഠത്തിലെ പ്രധാന ആശയങ്ങൾ
1.	ചിത്രം 36 കാണിക്കുക. ചിത്രങ്ങൾ എന്തിന്റേതാണ്? (പൂർണ്ണ ആരോഗ്യമുള്ള ഒരു മനുഷ്യനും രോഗിയും വികലാംഗനുമായ ഒരാളും). പൂർണ്ണമനുഷ്യന്റെ ശരീരഭാഗങ്ങൾ (കണ്ണുകൾ, ചെവികൾ, വായ് മുതലായവ) തിരിച്ചറിയാൻ കുട്ടികളോടു പറയുക. അവന്റെ ശരീരത്തിലെ മറ്റു ഭാഗങ്ങൾ വിളിച്ചുപറഞ്ഞ് കുട്ടികൾ സ്വന്തം ശരീരത്തിൽ ഓരോ ഭാഗവും ചൂണ്ടിക്കാണിക്കാൻ പറയുക.
ചോദ്യം: ഈ ഭാഗങ്ങളെല്ലാം ചേർന്ന് എന്താകുന്നു?
ഉത്തരം: അവ ഒരു പൂർണ്ണശരീരമാകുന്നു.
2.	ശരീരത്തിന്റെ ഓരോ ഭാഗത്തിനും ചെയ്യാൻ ഓരോ കാര്യമുണ്ട്.
ചോദ്യം: കണ്ണ് എന്തു ചെയ്യുന്നു?
ഉത്തരം: അത് കാണാനുള്ളതാണ്.
ശരീരത്തിലെ മറ്റു ഭാഗങ്ങളുമായി തുടരുക.
3.	രണ്ടാമത്തെ ചിത്രം നോക്കുക. ആ മനുഷ്യന് എന്താണ് കുഴപ്പം? അവൻ മുറിവേറ്റിരിക്കുന്നു. നമ്മുടെ ശരീരത്തിന്റെ ഒരു ഭാഗത്തു മുറിവേൽക്കുമ്പോൾ പലപ്പോഴും ശരീരം മുഴുവൻ രോഗം പോലെ തോന്നും.
4.	എല്ലാ ക്രിസ്ത്യാനികളും ഒരു ശരീരത്തിന്റെ വിവിധ ഭാഗങ്ങൾപോലെയാണെന്നു ദൈവം പറയുന്നു. അവർ എല്ലാവരും വ്യത്യസ്തരാണ്; സഭയിൽ ചെയ്യാൻ അവർക്കെല്ലാവർക്കും വ്യത്യസ്ത ജോലികൾ നൽകിയിരിക്കുന്നു. നിങ്ങളുടെ സഭയിൽനിന്നുള്ള ഉദാഹരണങ്ങൾ നൽകുക. അവരുടെ പേരുകൾ ഉപയോഗിക്കുക:
ജെയിംസ് പാസ്റ്ററാണ്.
ബെൻ, അന്ന, മരിയ എന്നിവർ സൺഡേ സ്കൂൾ അധ്യാപകരാണ്.
ഉംബെർട്ടോ സഭയിൽ ആളുകൾക്ക് ഇരിപ്പിടം കണ്ടെത്തിക്കൊടുക്കുന്നു, മുതലായവ.
ഓരോ വ്യക്തിക്കും തനിക്കായി ഉപയോഗിക്കാൻ ദൈവം വ്യത്യസ്ത വരങ്ങൾ നൽകിയിരിക്കുന്നു.
അവലോകനം
പല നൂലിഴകൾ ചേർന്ന് ഒരു ശക്തമായ കയർ ഉണ്ടാകുന്നതുപോലെ, ദൈവത്തിൽനിന്നുള്ള പല വരങ്ങൾ ഉപയോഗിക്കുന്ന പല ആളുകൾ ചേർന്ന് ഒരു ശക്തമായ സഭ ഉണ്ടാകുന്നുവെന്ന് ഊന്നിപ്പറഞ്ഞുകൊണ്ട് പാഠം ചുരുക്കി ഒന്നുകൂടി പറയുക.
പാഠത്തോടുള്ള നമ്മുടെ പ്രതികരണം
സഭയിലെ ഒരു ക്രിസ്ത്യാനി കഷ്ടത്തിലാകുമ്പോൾ, അല്ലെങ്കിൽ അവന്റെ കുടുംബത്തിൽ ആരെങ്കിലും മരിക്കുമ്പോൾ, അത് ചിത്രത്തിലെ മുറിവേറ്റ മനുഷ്യനെപ്പോലെയാണ്. സഭയിലെ ആളുകൾക്ക് അവനെ എങ്ങനെ സഹായിക്കാം? ക്ലാസ്സിൽനിന്ന് നിർദ്ദേശങ്ങൾ വാങ്ങുക. ഉദാ. കുടുംബത്തെ സന്ദർശിക്കുക, ഭക്ഷണം കൊണ്ടുപോകുക, വെള്ളം കൊണ്ടുവരിക.
ശരീരത്തിന്റെ എല്ലാ ഭാഗങ്ങളും പ്രധാനമാണ്. ശരീരത്തിന്റെ ഒരു ഭാഗം മറ്റേതിനെക്കാൾ പ്രധാനമല്ല. ഒരു ക്രിസ്ത്യാനി തന്റെ വരങ്ങൾ മറ്റൊരു ക്രിസ്ത്യാനിയുടേതിനെക്കാൾ പ്രധാനമെന്നു പറയരുത്. ഒരേ ശരീരത്തിന്റെ എല്ലാ ഭാഗങ്ങളും പരസ്പരം സ്നേഹിക്കണം. എല്ലാറ്റിനുമുപരി ശരീരത്തിന്റെ ശിരസ്സായ യേശുവിനെ അവർ സ്നേഹിക്കണം.
മനഃപാഠ വാക്യം പഠിപ്പിക്കുക

